MIDA ออกหุ้นกู้ อายุ 1 ปี ดอกเบี้ยเกือบ 5%
MIDA ออกหุ้นกู้มูลค่า 200 ลบ. อายุ 1 ปี ดบ. 4.90% ขายผู้ลงทุนสถาบัน-รายใหญ่ 24 เม.ย.และ 27-28 เม.ย.58 ผ่านบล.เอเชีย พลัส กรุ๊ป โฮลดิ้งส์
23 เม.ย. 2558

บริษัท ไมด้า แอสเซ็ท จำกัด (มหาชน) หรือ MIDA ระบุว่า บริษัทได้ยื่นแบบแสดงรายการเสนอขายหุ้นกู้ของบริษัท มูลค่าไม่เกิน 200 ล้านบาท อายุ 1 ปี ครบกำหนดไถ่ถอนปี พ.ศ.2559 อัตราดอกเบี้ยคงที่ 4.90% ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายต่อผู้ลงทุนสถาบัน และ/หรือ ผู้ลงทุนใหญ่ โดยมีระยะเวลาจองซื้อหุ้นกู้ ระหว่างวันที่ 24, 27-28 เม.ย.58 ผ่านบล.เอเชีย พลัส กรุ๊ป โฮลดิ้งส์ ซึ่งเป็นผู้จัดการการจัดจำหน่ายหุ้นกู้